**מריה אנטוניה מאוסטריה** (בגרמנית: **Maria Antonia Josepha Benedicta Rosalia Petronella**;‏‏ 18 בינואר 1669 - 24 בדצמבר 1692) הייתה אשתו של מקסימיליאן השני עמנואל, הנסיך הבוחר מבוואריה ובתו של לאופולד הראשון, קיסר האימפריה הרומית הקדושה.

ביוגרפיה
--------

מריה אנטוניה נולדה ב-18 בינואר 1669 בווינה, ללאופולד הראשון, קיסר האימפריה הרומית הקדושה ולמרגריטה תרסה מספרד. הלידה שלה הייתה תוצאה של כרוניקה תולדתית במשפחה ההבסבורגית במאות השש-עשרה והשבע-עשרה. אביה לאופולד היה דוד אמה מצד אמה ובן דוד אמה מצד אביה. כמו כן, סבה וסבתה מצד האם, פליפה הרביעי, מלך ספרד והמלכה מריאנה מאוסטריה, היו דוד ואחיינית. מאז ילדותה, מריה אנטוניה הייתה ילדה אינטליגנטית ומטופחת, וחלקה את תשוקת הוריה למוזיקה.

המלך ההבסבורגי האחרון של ספרד, קרלוס השני, מעולם לא הוליד ילדים, בגלל המומים והמחלות החמורים שלו. על פי חוקי הירושה בספרד, למריה אנטוניה הייתה הזכות לרשת את הכתר, אילו חייתה די זמן, כי היא הייתה הילדה היחידה ששרדה לקיסרית מרגריטה תרסה, אחותו של קרלוס השני, מלך ספרד. במהלך ילדותה הוחלט שהיא תתחתן עם דודה מצד האם, קרלוס השני, אבל תוכנית זו לא באה משום נסיבות פוליטיות.

כחלופה, היא הייתה מועמדת לנישואין עם ויטוריו אמדאו השני, דוכס סבויה, אולם שום דבר לא יצא מתוכניות אלו.

לבסוף, ב-15 ביולי 1685 התחתנה מריה אנטוניה עם מקסימיליאן השני עמנואל, הנסיך הבוחר מבוואריה בווינה. מקסימיליאן התחתן איתה בתקווה לרשת את כס המלכות הספרדי בזכות זכויותיה. הנישואים שלהם היו אומללים מאוד, מאחר שלמקסימיליאן המוחצן, ולמריה אנטוניה המופנמת והרצינית, לא היו כמעט דברים במשותף. מריה אנטוניה גם נפגעה מהבגידה המתמדת של מקסימיליאן, וכאשר הוא מונה למושל של ארצות השפלה הספרדיות, ויצא לבריסל בחברת פילגשו הרוזנת קאנוזה, עזבה מריה אנטוניה לאביה בווינה כדי ללדת, ולא התכוונה לחזור אליו.

בתור אחייניתו של קרלוס השני מספרד, הייתה למריה אנטוניה חשיבות רבה בנושא ירושת כס המלוכה הספרדי, שהייתה נושא פוליטי מרכזי בסוף המאה ה-17. אחד מבניה, יוזף פרדיננד מבוואריה, היה בעל חשיבות מרכזית לפוליטיקה האירופית בסוף המאה ה-17, על אף נעוריו, כתובע לכס הספרדי לאחר מות מריה אנטוניה ב-24 בדצמבר 1692, לאחר היכחדות בית הבסבורג בספרד. מותו של יוזף פרדיננד לפני מותו של קרלוס השני, המלך ההבסבורגי האחרון של ספרד, גרם לפריצת מלחמת הירושה הספרדית. אילו שרד לאחר קרלוס, סביר להניח שהמעצמות האירופיות היו מרשות לו לעלות על כס ספרד.

משפחתה
------

ב-15 ביולי 1685 התחתנה מריה אנטוניה עם מקסימיליאן השני עמנואל, הנסיך הבוחר מבוואריה, ממנו היו לה 3 ילדים:

* לאופולד פרדיננד (1689)
* אנטון (1691)
* יוזף פרדיננד (1692–1699)

אילן יוחסין
-----------

|  |  |  |  |  |  |  |
| --- | --- | --- | --- | --- | --- | --- |
| פרדיננד השני, קיסר האימפריה הרומית הקדושה |   | מריה אנה מבוואריה |   | פליפה השלישי, מלך ספרד |   | מרגרטה מאוסטריה, מלכת ספרד |
|   |   |   |   |
|  |  |  |   |   |  |  |  |  |  |   |   |   |   |   |   |   |
|   |   |   |   |   |
|  |   | פרדיננד השלישי,קיסר האימפריה הרומית הקדושה |   |   |   | מריה אנה מספרד |  |   |   |
|   |   |   |   |
|  |  |  |  |  |   |   |   |   |   |   |   |  |  |  |   |   |
|   |   |   |   |   |
|  |  |  |  |  |   |   |  | מריאנה מאוסטריה |   | פליפה הרביעי, מלך ספרד |
|   |   |
|  |  |  |  |  |   |   |  |  |  |  |   |   |
|
|  |  |  |  |  | לאופולד הראשון,קיסר האימפריה הרומית הקדושה |   | מרגריטה תרסה מספרד |
|   |   |
|  |  |  |  |  |  |  |  |   |   |
|
|  |  |  |  |  |  |   | מריה אנטוניה מאוסטריה |
|

קישורים חיצוניים
----------------

ויקישיתוף מדיה וקבצים בנושא **מריה אנטוניה מאוסטריה** בוויקישיתוף

הערות שוליים
------------

1. ↑  Berger, Theodor (1739), *Die Durchläuchtige Welt, Oder: Kurtzgefaßte Genealogische, Historische und Politische Beschreibung ...:*, Korn, p. 6

|  |  |
| --- | --- |
| בקרת זהויות עריכת הנתון בוויקינתונים | 
* GND: 100976905
* ISNI: 0000 0000 0191 0330
* NTA: 303068965
* VIAF: 34811115
* WorldCat: viaf-34811115

 |